OpenLLM-France/wikimedia huggingface dataset:
# PFK Litex Lovech

El PFK Líteks Lòvetx (búlgar: ПФК Литекс (Ловеч), transcrit habitualment com a PFK Litex Lovech, és un club de futbol búlgar de la ciutat de Lòvetx.

## Història

El primer club de la ciutat de Lòvetx es fundà el 1921 amb el nom de Hissaria. El primer partit oficial el jugà el 1923. El club canvià diverses vegades de nom, abans d'esdevenir Ossum el 1979. Amb el nom de l'espònsor LEKS pujà per primer cop a 1a divisió el 1994.
L'èquip començà una brillant època d'èxits el 1998. En la dècada entre aquest any i el 2008 el club ha assolit la victòria en dues lligues búlgares i en tres copes nacionals.

### Evolució del nom

* 1921: Hisarya Lovetch
* 1925: Todor Kirkov, en unir-se a Slava
* 1929: Pobeda-Kirkov'29, en unir-se a Pobeda
* 1932: Todor Kirkov
* 1946: Yunak-Kirkov, en unir-se a Yunak
* 1948: Hristo Kurpachev
* 1949: DSO (Dobrovolna Sportna Organizatsia) Torpedo
* 1957: DFS (Druzhestvo za Fizkultura I Sport) Hristo Kurpachev
* 1979: Osam Lovetch
* 1991: Leks Lovetch
* 1995: FK Lovetch
* 1996: PFK Litex Lovetch
* 1999: FK Lovetch
* 2001: PFK Litex Lovetch

## Palmarès

* 3 Lliga búlgara de futbol:
** 1998, 1999, 2010
* 4 Copa búlgara de futbol:
** 2001, 2004, 2008, 2009
* Torneig internacional de Norcia:
** 2001

## Jugadors destacats

| Georgi Denev Petar Hubchev Radostin Kishishev Dimcho Belyakov Svetoslav Todorov Rosen Kirilov Zoran Janković Zlatomir Zagorcic Stoycho Stoilov Stefan Kolev | Hristo Yovov Zhivko Zhelev Zdravko Zdravkov Ivaylo Petkov Altin Haxhi Alban Bushi Valeriu Rachita Aurelian Patrascu Dragoljub Simonovic Tiago Silva | Milivoje Novakovič Jean-Philippe Caillet Nebojša Jelenković Stefan Yurukov Murad Hidiuad Petar Zanev Rosen Kirilov Vitomir Vutov Robert Popov Alejandro Cichero |

## Referències

* ↑ http://www.webalice.it/claudionicoletti1/Clubcode/BULGARIA.htm Arxivat 2016-03-03 a Wayback Machine.

## Enllaços externs

* Web oficial
* Web no oficial Arxivat 2008-08-07 a Wayback Machine.
* Bul-foot.org - Litex (Lovech)
# Hetites

* No s'ha de confondre amb Hitites.
Hetites o hitites (en hebreu "Fills d'Heth: חתי HTY i בני-חת BNY-HT ") foren el segon dels onze pobles de Canaan que els hebreus van trobar a Palestina. Eren suposats descendents d'Heth o Het, fill de Canaan fill d'Ham, i el Gènesi diu que van vendre terra a Abraham. Els onze pobles eren: els sidonites, el hetites, els jebusites, el guirgaixites, els hivites, els arquites, els sinites, els arvadites, els semarites i els hamatites (els sidonites eren descendents del fill primogènit de Canaan anomenats Sidó; el fill Het era l'ancestre dels Hetites). Vivien suposadament a la zona d'Hebron.
Al començament del segle XX els hetites es van identificar amb els hitites d'Anatòlia, sobre els que en aquell moment s'havien fet importants descobriments, i se'ls va anomenar hitites o Hitites bíblics. Si bé la hipòtesi sembla poc versemblant, alguns historiadors pensen que és possible que es tractés de grups hitites establerts a Canaan cap a l'any 1200 aC amb el moviment del Pobles del mar, o dels luvites que van fundar alguns regnes neohitites a Síria.
Salomó d'Israel els va imposar tribut com altres pobles cananeus. En temps del rei Joram tenia reis propis (esmentats per Elies a 2 Reis, VII, 6). Es mencionen per darrer cop al retorn dels jueus de la captivitat a Babilònia (Esdres. Llibre d'Esdres, IX, 1).
Alguns hetites bíblics són molt coneguts, com el desgraciat Uries l'hitita a qui el rei David va enviar al camp de batalla a morir, per a poder tenir la seva esposa Betsabé. Les referències de la Bíblia més conegudes semblen indicar que els hetites eren una més de les petites tribus dels territoris muntanyosos del Regne de Judà, al sud de Palestina. Alguns passatges suggereixen però que existia un país hitita que tenia un poder polític molt gran. Al Segon llibre dels Reis els arameus diuen que el rei d'Israel havia contractat als reis hitites i egipcis per atacar-los. El text fa referència als reis hitites i els dona una categoria similar als faraons egipcis.

## Referències

* 1 2 Mendenhall, George. The Tenth Generation: The Origins of the Biblical Tradition. The Johns Hopkins University Press, 1973. ISBN 0-8018-1654-8.
* ↑ Bryce, Trevor. Hititas: historia de los guerreros de Anatolia. Córdoba: Almuzara, 2021, p. 25-26. ISBN 9788418578854.
# Volta a Alemanya 2021

La Volta a Alemanya 2021, 35a edició de la Volta a Alemanya, es disputà entre el 26 i el 29 d'agost de 2021 sobre un recorregut de 720,5 km repartits quatre etapes. La cursa formava part del calendari de l'UCI ProSeries 2021, amb una categoria 2.Pro.
El vencedor final fou l'alemany Nils Politt (Bora-Hansgrohe), amb quatre segons d'avantatge sobre el seu compatriota i company d'equip Pascal Ackermann. Alexander Kristoff (UAE Team Emirates) completà el podi.

## Equips

L'organització convidà a prendre part en la cursa a nou equips UCI WorldTeams, set ProTeams, cinc equips continentals i una selecció nacional:

## Etapes

| Etapa | Data | Ciutats d'etapa | type | Distància (km) | Desnivell (m) | Vencedor de l'etapa | Líder de la general |
| 1a etapa | 26 de ago | Stralsund – Schwerin | etapa plana | 191,4 | 906 m | Pascal Ackermann | Pascal Ackermann |
| 2a etapa | 27 de ago | Sangerhausen – Ilmenau | etapa accidentada | 180,8 | 2.082 m | Alexander Kristoff | Pascal Ackermann |
| 3a etapa | 28 de ago | Ilmenau – Erlangen | etapa accidentada | 193,9 | 1.923 m | Nils Politt | Nils Politt |
| 4a etapa | 29 de ago | Erlangen – Nuremberg | etapa de mitja muntanya | 154,4 | 2.122 m | Alexander Kristoff | Nils Politt |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :
Font: ProCyclingStats :

### Etapa 4

Font: ProCyclingStats :

## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació de la muntanya | Classificació per punts | Classificació dels joves | Classificació per equips | Classificació de la combativitat |
| 1 | Pascal Ackermann | Pascal Ackermann | Pascal Ackermann | Robert Jägeler | Jon Knolle | Deceuninck-Quick Step | Jon Knolle |
| 2 | Alexander Kristoff | Pascal Ackermann | Pascal Ackermann | Kyle Murphy | Georg Zimmermann | UAE Team Emirates | Louis Vervaeke |
| 3 | Nils Politt | Nils Politt | Pascal Ackermann | Louis Vervaeke | Georg Zimmermann | Bahrain Victorious | Henri Uhlig |
| 4 | Alexander Kristoff | Nils Politt | Pascal Ackermann | Dario Cataldo | Georg Zimmermann | UAE Team Emirates | Dylan Teuns |
| Classificacions finals | Classificacions finals | Nils Politt | Pascal Ackermann | Dario Cataldo | Georg Zimmermann | UAE Team Emirates | no entregat |

## Referències

* 1 2 «Nils Politt se hace con la Vuelta a Alemania, Alexander Kristoff con la última etapa» (en castellà), 29-08-2021. [Consulta: 4 febrer 2022].
* ↑ «2021»36thDeutschland Tour(2.Pro)». procyclingstats.com.
* ↑ «Pascal Ackermann, primer líder de la Vuelta a Alemania 2021» (en castellà), 26-08-2021. [Consulta: 4 febrer 2022].
* ↑ «Vuelta a Alemania: Alexander Kristoff gana la segunda etapa y es líder» (en castellà), 30-08-2019. [Consulta: 4 febrer 2022].
* ↑ «Vuelta a Alemania: Nils Politt, líder tras ganar la tercera etapa» (en castellà), 28-08-2021. [Consulta: 4 febrer 2022].

## Enllaços externs

* Web oficial
# Habitatges a la Bordeta

Habitatges a la Bordeta és una obra de Lleida inclosa a l'Inventari del Patrimoni Arquitectònic de Catalunya.

## Descripció

Dos blocs paral·lels d'habitatges que donen a un espai interior amb pati de jocs. Planta baixa i set pisos fets amb obra vista de gero de 15 que dona suport a un únic material sobreposat: les baranes de vidre armat. Habitatges en dúplex i estructura de parets de càrrega.

## Història

El repte era de fer habitatges socials amb certa qualitat arquitectònica. El pressupost anà a 11,00 ptes./m2 i fou el resultat d'una promoció i projecció intel·ligent.

## Referències

* 1 2 «Habitatges a la Bordeta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Barri de Sant Pere

«Barri de Sant Pere» té aquests significats:
* A la Seu d'Urgell hi ha Sant Pere (la Seu d'Urgell)
* A la Ciutat Vella de Barcelona hi ha Sant Pere (Barcelona), que administrativament forma part del barri de Sant Pere, Santa Caterina i la Ribera.
# Pandolfo Reschi

Pandolfo Reschi (Danzig, 1643-1699) fou un pintor polonès que va exercir a Itàlia.
Va emigrar de la Confederació Lituano-Polonesa a Itàlia de jove i va esdevenir un dels millors aprenents de Giacomo Borgognone. Va pintar batalles i imitar els paisatges de Salvator Rosa. Va excel·lir en pintures en perspectiva i d'edificis (quadratura).

## Referències

* Bryan, Michael. Walter Armstrong & Robert Edmund Graves. Dictionary of Painters and Engravers, Biographical and Critical (Volume II L-Z). York St. #4, Covent Garden, London; Original from Fogg Library, Digitized May 18, 2007: George Bell and Sons, 1889, page 361.
# Bantzenheim

Bantzenheim (en alsacià Bànzene) és un municipi francès, situat a la regió del Gran Est, al departament de l'Alt Rin. L'any 1999 tenia 1.572 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.109 | 1.121 | 1.462 | 1.575 | 1.538 | 1.572 |

## Administració

Llista d'alcaldes :
| Període | Identitat | Partit |
| 2001- | Gabriel Schaeffer | |

## Agermanaments

* Gontaut de Nogaret
# Banu-l-Hàrith

Els Banu l-Hàrith ibn Kab o Balarith són una tribu àrab del grup iemenita. Viuen al territori de Najran i són veïns dels hamdan.
Les seves viles principals són al-Arx, al-Furut, Hadura o Khadura, Kurra, Minan o Maynan. El seu territori és regat per diversos uadis sent els principals: al-Awal al-Ala, al-Awal al-Afsal, al-Nudarat i Thajr. La muntanya principal és la de Tukhtum.
Abans de l'era islàmica una part de la tribu adorava l'ídol Yaghuth i la resta van esdevenir cristians. El 624, el mateix dia de la batalla de Badr els balarith es van enfrontar als murad que pretenien la possessió de l'ídol Yaghuth. Els balarith, van tenir el suport dels hamdan, i van vèncer. Però els balarith dirigits per An-Numan ibn Jassas, altre cop aliats als hamdan, i també als kindes, als kudaa i altres tribus sota el comandament conjunt d'Abd Yaghuth ibn Salat, van lliurar la batalla coneguda com a "segon dia de Kulab", van ser derrotats pels Ribab i els Sad ibn Zayd Manat (tamimites) dirigits per Qays ibn Asim. Altres batalles importants de la tribu foren: la d'Hidra a la Tihama contra els Daws, on també foren derrotats, i la de Batn adh-Dhahab.
Els Balartith van ocupar la zona de Najran quan els Azd que la dominaven van emigrar després que es va trencar el dic de Marib. El 630 van enviar una delegació a Mahoma i el 632 la major part es van fer musulmans sota la pressió militar de Khàlid ibn al-Walid, enviat per Mahoma a sotmetre la tribu.

## Bibliografia

* Caetani, Annali
# Bantva

Bantva, Bantwa (بانٹوا) és un petit poble a Kathiawar, un antic districte de l'estat del Gujarat a l'Índia

## Història

Bantva fou el nom d'un antic principat de l'Índia a l'agència del Kathiawar, a Gujarat, presidència de Bombai, governat per la dinastia Babi. L'estat tenia una superfície de 572 km i una població el 1881 de 38.536 habitants. La capital tradicional era Bantva, amb una població de 8.591 habitants el 1901 (7589 el 1881) i amb una fortalesa, però el 1881 ja s'assenyala residència del sobirà a Manavadar.
L'estat va sorgir el 1733 quan es va produir la partició entre dos germans fills del nawab Saheb Salabat Muhammadkhan Babi de Junagadh i van sorgir els estats de Sardargarh-Baramajmu i Bantva-Manavadar. Va quedar sota protectorat britànic el 1807; disposava d'un exèrcit de 181 homes; la successió era per primogenitura i el tribut pagat era de 2964 lliures per Bantva i 1482 per Manavadar. A part del sobira de Manavadar existien dos feudataris més a l'estat, un dels quals a Gidad o Gidar.
Vegeu també Manavadar

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Barri del Casino (Montmeló)

El barri del Casino era un grup de cases, ara enderrocades, de Montmeló (Vallès Oriental), que eren incloses a l'Inventari del Patrimoni Arquitectònic de Catalunya.

## Descripció

Era un conjunt de cases de reduïdes dimensions que ocupaven dues illes de cases i conservaven una sèrie de característiques que feien que es tractés d'un grup homogeni: eren totes diferents, però decorades amb rajoles de colors i coronades amb formes geomètriques capritxoses. Respecte a la resta de construccions del poble, si bé hi guardaven certes similituds, no tenien paral·lel quant a conjunt. De ser un grup de cases senzilles per a estiuejar va passar a ser un grup de cases barates, mal cuidades i en molt estat de conservació.

## Història

El barri s'anomenava del Casino, perquè a prop hi hagué l'antic Casino que es cremà.

## Referències

* 1 2 «Barri del Casino». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Grinnell (Iowa)

Grinnell és una població dels Estats Units a l'estat d'Iowa. Segons el cens del 2000 tenia 9.105 habitants.

## Demografia

Segons el cens del 2000, Grinnell tenia 9.105 habitants, 3.498 habitatges, i 2.067 famílies. La densitat de població era de 704,5 habitants/km².
Dels 3.498 habitatges en un 27,5% hi vivien nens de menys de 18 anys, en un 47,2% hi vivien parelles casades, en un 9,5% dones solteres, i en un 40,9% no eren unitats familiars. En el 34,7% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,84.
Per edats la població es repartia de la següent manera: un 20,5% tenia menys de 18 anys, un 19,9% entre 18 i 24, un 22,2% entre 25 i 44, un 19% de 45 a 60 i un 18,5% 65 anys o més.
L'edat mediana era de 35 anys. Per cada 100 dones de 18 o més anys hi havia 80,7 homes.
La renda mediana per habitatge era de 35.625 $ i la renda mediana per família de 48.991 $. Els homes tenien una renda mediana de 33.956 $ mentre que les dones 23.864 $. La renda per capita de la població era de 17.939 $. Entorn del 8,9% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grinnell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Grinnell». American Fact Finder. Oficina del Cens dels Estats Units, 12-01-2010.
# Griveta de bec taronja

La griveta de bec taronja (Catharus aurantiirostris) és un ocell de la família dels túrdids (Turdidae).

## Hàbitat i distribució

Habita garrigues, arbusts i sotabosc de les muntanyes des de Sinaloa, a Mèxic, cap al sud fins Nicaragua, nord-oest i sud-oest de Costa Rica, oest de Panamà i, nord i oest de Colòmbia, oest i nord de Veneçuela. També a l'illa de Trinitat.

## Referències

* ↑ «Griveta de bec taronja». Cercaterm. TERMCAT, Centre de Terminologia. Rev. 20/01/2022(català)
# Pablo Ansaldo

Pablo Ansaldo (Guayaquil, 2 de març de 1935 - Guayaquil, 31 d'octubre de 2016) fou un futbolista equatorià de la dècada de 1960 i entrenador.
Fou internacional amb la selecció de l'Equador. Pel que fa a clubs, defensà els colors de Barcelona SC.

## Referències

* ↑ Fallece exgolero ecuatoriano, Pablo Ansaldo
* ↑ Perfil a 11v11.com
* ↑ Perfil a bdfa.com.ar
# Pablo Arias Echeverría

Pablo Arias Echeverría (Madrid, 30 de juny de 1970) és un polític espanyol, diputat al Parlament Europeu pel Partit Popular.
El 1993 es diplomà en màrqueting i va obtenir un màster en gestió i direcció d'empreses a l'Escola Internacional de Direcció Empresarial de Madrid. De 2008 a 2009 estudià lideratge per a la gestió pública a l'IESE de Madrid. També col·labora amb la fundació FAES.
S'inicià en política treballant de 2000 a 2002 com a assistent d'Alejandro Agag quan era secretari executiu de la Internacional Demòcrata de Centre (IDC), càrrec que deixà per a treballar com a ajudant del president del govern d'Espanya José María Aznar de 2002 a 2004 i com a màxim responsable de l'oficina de l'expresident Aznar des de 2004. A les eleccions al Parlament Europeu de 2009 fou elegit diputat. És membre de la Comissió de Mercat Interior i Protecció del Consumidor i de la Delegació en la Comissió Parlamentària de Cooperació UE-Rússia.

## Enllaços externs

* Fitxa al web del Grup Popular Europeu Arxivat 2011-08-19 a Wayback Machine.
* Fitxa del Parlament Europeu
# Pablo Auger

Pablo Auger va ser un lutier establert a Barcelona des del 1852 fins a la seva mort el 1877. Tot i que en alguns tractats de luteria és considerat francès, l'arrel catalana del seu cognom i les diferents partides de naixement d'aquesta branca familiar trobades amb data anterior a 1800 són dades que avalarien l'origen català.
La seva producció té una certa semblança amb les obres del lutier Francisco España, per la qual cosa se suposa que podria haver fet el seu aprenentatge amb aquest, sota les directrius d'Etienne Maire Bretón.
Gairebé la totalitat dels seus violins tenen el fons d'una sola peça d'arç, cosa poc habitual en la construcció de l'època. Existeixen alguns instruments de vent amb la marca d'aquest constructor.

## Bibliografia

* Els nostres luthiers : escultors del so. Exposició del 8 de maig al 7 de juliol de 1996, Capella de Santa Àgata, Museu de la Música.. Barcelona: Museu de la Música de Barcelona, 1996. ISBN 8476097883 [Consulta: 22 maig 2013].
* Vannes, René. Dictionnaire Universel des luthiers. Bruxelles: Les Amis de la Musique, 1972.
# Barra de las Cevenas

Barra de las Cevenas (en francès Barre-des-Cévennes) és un municipi del departament francès del Losera a la regió d'Occitània.

## Referències

* ↑ Topònims occitans de la Losera
# Groß Düben

Groß Düben (alt sòrab: Dźěwin) és un municipi alemany que pertany a l'estat de Saxònia. Limita al nord amb Felixsee (SPN), amb Tschernitz (NO, SPN), Jämlitz-Klein Düben (O, SPN), Gablenz (O, GR), Weißwasser (S, GR), Trebendorf (SW, GR), Schleife (W, GR) i Spremberg (NW, SPN).
# Paolo Meneguzzi

Paolo Meneguzzi (n. Mendrisio, Cantó de Ticino, Suïssa, 6 de desembre de 1976) és un cantant italo-suís. Es va fer famós el 1996, quan va guanyar el Festival Internacional de la Cançó de Viña del Mar, representant a Itàlia amb la cançó Ària, Ariò. També va participar durant diversos anys al Festival de San Remo. Meneguzzi va ser triat per a representar a Suïssa al Festival de la Cançó d'Eurovisió 2008, que es realitzà a la ciutat de Belgrad, Sèrbia.

## Discografia

| En espanyol 1996 - Por Amor 1997 - Paolo 1997 - Sólo para ti 1999 - Emociones 2001 - Un sueño entre las manos 2005 - Ella es 2008 - Música En francès 2004 - Elle est | En italià 2001 - Un sogno nelle mani 2003 - Lei é 2004 - Lei é (re-edición) 2005 - Favola 2007 - Musica 2008 - Corro via 2010 - Miami DVD 2007 - Live Musica Tour |

## Referències

* ↑ Oikotimes, 25/11/07, «Schweizer Fernsehen confirms Paolo Meneguzzi as a choice» Arxivat 2012-02-29 a Wayback Machine.

## Enllaços externs

* Web oficial (italià)
# Paolo Montefeltro

Paolo Montefeltro va ser fill de Galasso Montefeltro vicari d'Urbino. El 1364 va ser associat al govern d'Urbino pels seus cosins Galasso Montefeltro, Antoni II Montefeltro i Nolfo II Montefeltro. El govern va durar fins al 1369. Després va ser senyor del castell d'Uffogliano també amb els cosins. Fou del partit güelf i va ser recomanat a la cúria pels legat del papa a Itàlia, Cardenal Anglico, quan es trobava en estat d'extrema pobresa. Va deixar dos fills: Frederic i Agostino, morts sense descendència.
# Bartonià

| Període | Època | Estatge | Edat (Ma) | Edat (Ma) |
| Neogen | Miocè | Aquitanià | (més recent) | (més recent) |
| Paleogen | Oligocè | Catià | 28,4 | 28,4 |
| Paleogen | Oligocè | Rupelià | 33,9 | 33,9 |
| Paleogen | Eocè | Priabonià | 37,2 | 37,2 |
| Paleogen | Eocè | Bartonià | 40,4 | 40,4 |
| Paleogen | Eocè | Lutecià | 48,6 | 48,6 |
| Paleogen | Eocè | Ipresià | 55,8 | 55,8 |
| Paleogen | Paleocè | Thanetià | 58,7 | 58,7 |
| Paleogen | Paleocè | Selandià | 61,6 | 61,6 |
| Paleogen | Paleocè | Danià | 66,0 | 66,0 |
| Cretaci | Superior | Maastrichtià | (més antic) | (més antic) |
| Comissió Internacional d'Estratigrafia (2020) |||||
El període Bartonià és un estatge faunístic de l'Eocè. Començà fa 40,4 ± 0,2 milions d'anys. El seu nom li fou donat per Karl Mayer-Eymar, que en definí els límits l'any 1857 a partir de sediments argilosos del sud d'Anglaterra rics en fòssils. Estratigràficament, el seu inici queda marcat per la quasi-extinció del nanofòssil calcari Reticulofenestra reticulata. El seu final queda marcat per una de les aparicions més inferiors del nanofòssil calcari Chiasmolithus oamaruensis. S'acabà fa 37,2 ± 0,2 milions d'anys i deu el seu nom a la localitat de Barton (New Milton) (Anglaterra).

## Definició estratigràfica

L'estadi Bartonià fou definit per Karl Mayer-Eymar el 1857. El seu nom deriva de la vila costanera anglesa de Barton-on-Sea, El Grup Barton, com a unitat litoestratigràfica de la Conca de Hampshire (Hampshire Basin) és una edat bartoniana. La distinció entre grup estratigràfic i estatge es va fer a la segona part del segle xx per la necessitat dels científics de distingir entre litoestratigrafia i cronoestratigrafia.
La base del pis Bartonià és la primera aparició de l'espècie de nanoplàncton calcària Reticulofenestra reticulata.
La part de dalt de l'estatge Bartonià (la base del Priabonià) és la primera aparició de l'espècie de nanoplàncton calcari Chiasmolithus oamaruensis (la qual forma la base de la biozona de nanoplàncton NP18).
L'estatge Bartonià ensolapa amb part del Robiacià superior, el Uintà superior i el Duchesneà, part del Divisaderà i té la mateixa edat que el Sharamururià d'Àsia.
L'estadi regional francès de l'Auversià té la mateixa edat que el Bartonià i, per tant, ja no s'utilitza més.

## Fauna

* Última aparició del notopitec en el registre fòssil.

## Referències

* ↑ «Taula Cronostratigràfica Internacional v. 2020/01» (PDF). Comissió Internacional d'Estratigrafia. [Consulta: 15 maig 2020].
* ↑ Rohde, Robert A. «Bartonian ICS Stage». GeoWhen Database. International Commission on Stratigraphy, 2005. [Consulta: 1r març 2008].
* ↑ Alroy, John. «Mammal Paleogene zones» p. The Paleobiology Database. Arxivat de l'original el 12 d’octubre 2012. [Consulta: 15 juliol 2009].